Hvor dansk er John?

John Ville Rasmussen blev født i Venezuela af danske forældre i 1950.

Han er døbt i USA og kommer af en søfartsfamilie, der har rejst meget.

Da han var fire år gammel, kom familien tilbage til Danmark.

Han har haft hele sin skolegang i Danmark, hvor han også har uddannet sig til arkitekt.

I dag driver han sin egen arkitektvirksomhed i Odense.

Han har siden haft fire danske pas, været indkaldt til Forsvaret i Danmark, og han har stemt ved en række folketingsvalg.

Hans amerikanske kone har haft permanent opholdstilladelse siden 1988 på baggrund af hans danske statsborgerskab.